8 наурыз мерекесі қарсаңында Астанада қандай іс-шаралар өтеді
DATE: 22:42, 05 Наурыз 2024 | GMT +5
TITLE: 8 наурыз мерекесі қарсаңында Астанада қандай іс-шаралар өтеді
URL: https://kaz.inform.kz/news/8-nauriz-merekes-karsaninda-astanada-kanday-s-sharalar-oted-699c0f/
META: DATE: 22:42, 05 Наурыз 2024 | GMT +5
TOTAL WORDS: 301
AUTHOR(S):
TEXT: 6 наурыз күні Е. Рахмадиев атындағы филармония залында сағат 19:30–да «Жігіттер» тобының 20 жылдық мерекелік концерті өтеді. Сол сияқты дәл осы күні «Астана Опера» Опера және Балет театрында Халықаралық әйелдер күніне орай «Нұра» ауданы әйелдер қауымына арналған «Ты — моя мелодия» меркелік концерті, «Наз» Мемлекеттік би театрында «Ару ғұмыр» концерті ұйымдастырылады. 7 наурыз күні елорданың бірқатар білім беру мекемесінде мерекелік іс-шаралар жоспарланып отыр. Мәселен, Е. Серкебаев атындағы № 3 бммде, Р. Бағланова атындағы № 2 бммде, № 16 орта мектепте «Көктем мерекесі» 8 наурыз Халықаралық әйелдер күніне арналған мерекелік концерт ұйымдастырылады. Сол сияқты «Техникалық шығармашылық орталығында» «Ардақты анашым» техникалық дизайн үйірме оқушылары арасында концерттік бағдарлама ұйымдастырылады. 7 наурыз күні Е. Рахмадиев атындағы филармонияда сағат 19:30–да Нұрболат Абдуллиннің жеке концерті өтеді. 8 наурыз күні сағат 18:00–де М. Горький атындағы МАОДТ сахнасында «Восемь любящих женщин» қойылымы, Музыкалық жас көрермен театрында сағат 14:00–де және 19:00–де «Гауhартас» қойылымы, сол сияқты Жастар театрында сағат 19:00–де Театрландырылған концерттік бағдарлама «Махаббат миниатюралары» жоспарланып отыр. 8 наурыз күні сағат 19:30–да Е. Рахмадиев атындағы филармонияда «Тоқтар мен Бейбіт: жаңа бағдарлама» концерті, ал 9 наурыз күні сағат 19:00–де конгрессцентрде әнші Innаның жеке концерті өтеді. 9 наурызда Бейбітшілік және келісім сарайында сағат 19:30–да Алишер Каримовтың жеке концерті өтеді. Ал сағат 19:00–де Е. Рахмадиев атындағы филармонияда «Шымкент Шоу» әзіл-ысқақ театрының мерекелік концерті өтеді. Сонымен қатар, 9 наурыз күні № 65 мектепгимназиясында мектеп және балабақша оқытушылары мен тәрбиешілер арасында спартакиада өтеді. 10 наурыз сағат 19:00–де Е. Рахмадиев атындағы филармонияда Қуандық Рахым мен Альбина Шардарованың «Болайық бірге» атты концерті ұйымдастырылады. Мереке қарсаңында елорданың барлық ауданында «Алтын алқа» және «Күміс алқа» алқаларымен көпбалалы аналарды марапаттау рәсімі өтеді. Байқоңыр ауданының әкімі тыл еңбеккерлерін арнайы құттықтаса, өзге аудандарда белсенді әйелдерді құттықтау іс-шаралары жоспарланып отыр. Сол сияқты «Қамқор» әлуметтік қызмет көрсету орталығында «Қамқор арулары» атты қызмет алушылар арасында, сол сияқты «Арулар нәзік жандар» атты қызметкерлер арасында мерекелік іс-шаралар өтеді
